

**หลักเกณฑ์การพิจารณาให้ทุนสนับสนุน**

**แพทย์ประจำบ้าน (Resident) และแพทย์ประจำบ้านต่อยอด (Fellow)**

**ในการเดินทางไปนำเสนอผลงานในที่ประชุมวิชาการระดับนานาชาติ**

**โดยมีคุณสมบัติดังต่อไปนี้**

1. ผู้มีสิทธิรับทุนฯ ในหลักสูตรที่ได้รับการรับรองจากแพทยสภา ราชวิทยาลัย หรือ องค์กรวิชาชีพ ที่เข้ารับการฝึกอบรมที่คณะแพทยศาสตร์ในโรงพยาบาลรามาธิบดี มีระยะเวลาฝึกอบรมไม่น้อยกว่า 1 ปี และเป็นผู้ที่กำลังฝึกอบรมในคณะฯ ดังนี้

|  |  |
| --- | --- |
| **แพทย์ประจำบ้าน (Resident)**  - มีระยะเวลาปฏิบัติงานมาแล้ว 12 เดือน | **แพทย์ประจำบ้านต่อยอด (Fellow)**  - มีระยะเวลาปฏิบัติงานมาแล้ว 6 เดือน |

1. เป็นผู้มีความประพฤติดีและมีผลการประเมินการปฏิบัติงานระหว่างการฝึกอบรมในเกณฑ์ **ดีเยี่ยม** เท่านั้น โดยได้รับการรับรองจากหัวหน้าภาควิชาผู้รับผิดชอบการฝึกอบรม
2. ต้องมีรายชื่อเป็นลำดับแรกหรือเป็น Corresponding author ของผลงานที่จะไปนำเสนอ
3. ไม่เคยได้รับทุนสนับสนุนแพทย์ประจำบ้าน (Resident) และแพทย์ประจำบ้านต่อยอด (Fellow) ในการเดินทางไปฝึกอบรม ณ สถาบันต่างประเทศ และ ทุนสนับสนุนแพทย์ประจำบ้าน (Resident) และแพทย์ประจำบ้านต่อยอด (Fellow) ในการเดินทางไปนำเสนอผลงานในที่ประชุมวิชาการระดับนานาชาติ ผู้ขอรับทุนมีสิทธิสมัครขอรับทุนได้เพียง 1 ครั้ง ตลอดระยะเวลาการฝึกอบรม
4. ยังไม่เคยได้รับการตีพิมพ์เผยแพร่ในวารสารวิชาการมาก่อน
5. ผลงานตีพิมพ์ต้องระบุสถาบัน**“คณะแพทยศาสตร์โรงพยาบาลรามาธิบดี”** เป็นสถาบันของผู้รับทุนแห่งเดียวเท่านั้น
6. วันที่นำเสนอผลงานต้องไม่เกิน 6 เดือน นับจากวันสุดท้าย ที่ผู้ขอทุนยังคงสถานภาพเป็นแพทย์ประจำบ้าน (Resident) และแพทย์ประจำบ้านต่อยอด (Fellow) สามารถดำเนินการส่งใบสมัครขอทุนฯ ก่อนรอบการพิจารณาทุนฯ ตามกำหนดดังนี้

|  |  |  |  |
| --- | --- | --- | --- |
| รอบ | กำหนดส่งใบสมัคร | ประกาศอนุมัติ | กำหนดการเดินทาง |
| 1 | หมดเขตวันที่ 10 ธันวาคม | ภายในวันที่ 15 มกราคม | **หลังจากประกาศอนุมัติทุนฯ** |
| 2 | หมดเขตวันที่ 10 มีนาคม | ภายในวันที่ 15 เมษายน |
| 3 | หมดเขตวันที่ 10 มิถุนายน | ภายในวันที่ 15 กรกฎาคม |
| 4 | หมดเขตวันที่ 10 กันยายน | ภายในวันที่ 15 ตุลาคม |